|  |
| --- |
| **ΥΠΕΥΘΥΝΗ ΔΗΛΩΣΗ (Ν. 1599/1986) ΝΟΜΙΜΟΥ ΕΚΠΡΟΣΩΠΟΥ ΝΟΜΙΚΟΥ ΠΡΟΣΩΠΟΥ** |

|  |
| --- |
| Επώνυμο:…………………………………….. Όνομα:……………………………….. Όν. Πατρός…………………………….. |
| ΑΦΜ:………………………………………….. |
| Διεύθυνση Μόνιμης Κατοικίας: Οδός ………………………………………………………………. Αρ…… Τ.Κ. ………………..  Δήμος…………………………….. ………...Δημοτικό – Κοινοτικό Διαμέρισμα ……………….……………………………  Περιφερειακή Ενότητα………………………………….. |
| Δηλώνω υπεύθυνα και σε γνώση των συνεπειών του νόμου 1599/1986 "περί ψευδούς δήλωσης", τα κάτωθι: |

|  |  |  |
| --- | --- | --- |
|  | Είμαι νόμιμος εκπρόσωπος του νομικού προσώπου με επωνυμία \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  ΑΦΜ \_\_\_\_\_\_\_\_\_\_\_\_\_\_\_\_\_ και Έδρα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, εφεξής αναφερόμενο ως "νομικό πρόσωπο". | |
| 1. | Ως νόμιμος εκπρόσωπος του νομικού προσώπου, αιτούμαι την παροχή στήριξης από την παρέμβαση Π3-75.1 «Εγκατάσταση Γεωργών Νεαρής Ηλικίας» του ΣΣ ΚΑΠ 2023-2027. Προς τούτο, υποβάλλω στο Ολοκληρωμένο Πληροφορικό Σύστημα Κρατικών Ενισχύσεων (ΟΠΣΚΕ) την σχετική αίτηση στήριξης με κωδικό έργου …..…………..….. καθώς επίσης και επιχειρηματικό σχέδιο μαζί με όλα τα απαραίτητα δικαιολογητικά. Επίσης υποβάλλω αίτημα πληρωμής της α’ δόσης η οποία θα καταβληθεί εφόσον το νομικό πρόσωπο που εκπροσωπώ κριθεί δικαιούχος. | |
| 2. | Γνωρίζω το περιεχόμενο της ανωτέρω αίτησης στήριξης που έχω υποβληθεί στο ΟΠΣΚΕ με κωδικό έργου ……………….….. | |
| 3. | Διαθέτω πλήρη δικαιοπρακτική ικανότητα και φερεγγυότητα σύμφωνα με τις διατάξεις του Αστικού Κώδικα. | |
| 4. | Όλα τα ασυμπλήρωτα πεδία της αίτησης στήριξης, του Επιχειρηματικού Σχεδίου και των πινάκων δεν έχουν εφαρμογή στο νομικό πρόσωπο και δύναμαι, εφόσον μου ζητηθεί, να το αποδείξω. | |
| 5. | Το νομικό πρόσωπο έχει κύρια δραστηριότητα με κωδικό (ΚΑΔ) των γεωργικών ομάδων 01 εκτός των ΚΑΔ 01.6 και 01.7. | |
| 6. | Εισφέρω στο εταιρικό κεφάλαιο του νομικού προσώπου τουλάχιστον κατά 51% και είμαι νομικά και οικονομικά υπεύθυνος για τη λειτουργία του. | |
| 7. | Θα εγγραφώ στον αρμόδιο ασφαλιστικό φορέα, σύμφωνα με τις ισχύουσες εθνικές διατάξεις, σχετικά με την άσκηση επιχειρηματικής δραστηριότητας σε νομικό πρόσωπο με γεωργική δραστηριότητα και θα προσκομίσω τη σχετική βεβαίωση εγγραφής σύμφωνα με τις εθνικές διατάξεις, σε περίπτωση που δεν έχω ήδη εγγραφεί. | |
| 8. | Το νομικό πρόσωπο είναι κάτοχος γεωργικής εκμετάλλευσης, τα πλήρη και ακριβή στοιχεία της οποίας είναι αυτά που παρουσιάζονται στο σχετικό πίνακα καλλιεργειών και εκτροφών του επιχειρηματικού σχεδίου που αφορά στην αρχική κατάσταση | |
| 9. | Έχω μία μόνιμη κατοικία, η οποία είναι ίδια με αυτή του/της συζύγου μου. | |
| 10. | Το νομικό πρόσωπο είναι κάτοχος οικονομικά και λειτουργικά αυτόνομης γεωργικής εκμετάλλευσης. Είμαι νόμιμος εκπρόσωπος του νομικού προσώπου και ασκώ τη διαχείριση και είμαι νομικά και οικονομικά υπεύθυνος για την λειτουργία του νομικού προσώπου και την κανονική λειτουργίας της εκμετάλλευσης. | |
| 11. | Το σύνολο της γεωργικής εκμετάλλευσης της οποίας το νομικό πρόσωπο είναι κάτοχος έχει περιληφθεί σε αποδεκτή Ενιαία Αίτηση Ενίσχυσης κατά το έτος 2024. | |
| 12. | Εφόσον δεν έχω προσκομίσει απαιτούμενα δικαιολογητικά διακοπής μόνιμης εξαρτημένης ή μη εξαρτημένης εξωγεωργικής απασχόλησης με την αίτηση στήριξης, θα τα προσκομίσω μετά από ενδεχόμενη κατάταξή του νομικού προσώπου στους εν δυνάμει δικαιούχους. | |
| 13. | Για τα αγροτεμάχια για τα οποία το νομικό πρόσωπο αιτείται βαθμολόγηση, τα οποία δεν έχουν δηλωθεί ως ιδιόκτητα στην ΕΑΕ έτους 2024 και για τα οποία δεν έχουν υποβληθεί τα παραστατικά νόμιμης κατοχής με την αίτηση στήριξης ή/και δεν έχουν υποβληθεί παραστατικά τουλάχιστον οκταετούς μίσθωσης με την αίτηση στήριξης, θα προσκομίσω τα σχετικά παραστατικά απόδειξης της ιδιοκτησίας ή/και της οκταετούς μίσθωσης εφόσον το νομικό πρόσωπο καταταχθεί στους εν δυνάμει δικαιούχους της Πρόσκλησης της παρέμβασης Π3-75.1 εντός της προθεσμίας που ορίζεται στην παράγραφο 15 του άρθρου 16 της υπ’ αρ. 2940/17-10-2024 ΥΑ. | |
| 14. | Εφόσον δεν έχω προσκομίσει δικαιολογητικά φορολογικών στοιχείων (Ε1 & εκκαθαριστικό Ε1, Ε3) για κάποιο/α έτος/η, δηλώνω ότι δεν ήμουν υπόχρεος σε υποβολή δηλώσεων φορολογίας εισοδήματος. | |
| 15. | Εφόσον δεν έχω προσκομίσει δικαιολογητικά φορολογικών στοιχείων (Ε1 & εκκαθαριστικό Ε1) για το/α ανήλικο/α τέκνο/α μου, δηλώνω ότι δεν ήταν υπόχρεο/α σε υποβολή δηλώσεων φορολογίας εισοδήματος. | |
| 16. | 16.1 | Δεν έχω ασκήσει γεωργική επαγγελματική δραστηριότητα κατά τη διάρκεια των τελευταίων 5 ετών που προηγούνται της πρώτης μου εγκατάστασης. |
| 16.2 | Έχω ολοκληρώσει την υποχρεωτική από το νόμο εκπαίδευση. |
| 16.3 | Είμαι απόφοιτος επαγγελματικής σχολής ή Λυκείου ή απόφοιτος σχολής επαγγελματικής κατάρτισης Σ.Ε.Κ. και ΕΠΑ.Σ. του ΥΠΑΑΤ (επίπεδο 3) γεωτεχνικής κατεύθυνσης ή έχω απολυτήριο γυμνασίου και ταυτόχρονα εκπαίδευση γεωτεχνικής κατεύθυνσης διάρκειας τουλάχιστον 150 ωρών (ελάχιστα εκπαιδευτικά προσόντα) που δεν αποτελεί μέρος πιστοποιητικού ή διπλώματος σύμφωνα με βεβαίωση από ΕΚΕΠΙΣ ή έχω απολυτήριο γυμνασίου και ταυτόχρονα τα επαγγελματικά προσόντα που περιλαμβάνονται στην περίπτωση 1.5 του άρθρου 5 της υπ’ αρ. 2940/17-10-2024 ΥΑ. |
| 16.4 | Κατά τα έτη 2019, 2020, 2021 και 2022 δεν έχω υποβάλλει Ενιαία Αίτηση Ενίσχυσης (ΕΑΕ) με μέσο όρο τυπικής απόδοσης για την τετραετία που να υπερβαίνει τα 12.000 ευρώ εφόσον η μόνιμη κατοικία μου βρίσκεται στην ηπειρωτική χώρα ή την Κρήτη ή την Εύβοια ή τα 10.000 ευρώ εφόσον η μόνιμη κατοικία μου βρίσκεται σε νησί πλην Κρήτης και Εύβοιας. Επιπλέον, δεν έχω υποβάλλει κατά τα προαναφερόμενα έτη κάποια ΕΑΕ με τυπική απόδοση που να υπερβαίνει τα 16.000 ευρώ. |
| 16.5 | Έχω διακόψει οποιαδήποτε άλλη μορφή μόνιμης εξαρτημένης ή μη εξωγεωργικής απασχόλησης που δεν συνδέεται με την άσκηση διοίκησης και επιχειρηματικής δραστηριότητας σε νομικό πρόσωπο με γεωργική δραστηριότητα (Ομάδα ΚΑΔ 01 εκτός των ΚΑΔ 01.6: υποστηρικτικές δραστηριότητες προς τη γεωργία και του ΚΑΔ 01.7: Θήρα), ή δεσμεύομαι ότι θα διακόψω οποιαδήποτε σχετικής μορφής απασχόληση και θα προσκομίσω εντός αποκλειστικής προθεσμίας ενός (1) μήνα από την ημερομηνία έκδοσης της απόφασης των προσωρινών πινάκων αποτελεσμάτων αξιολόγησης, τα σχετικά παραστατικά διακοπής προηγούμενης απασχόλησης μετά από ενδεχόμενη κατάταξη του νομικού προσώπου στους εν δυνάμει δικαιούχους στην παρέμβαση Π3-75.1 |
| 16.6 | Το νομικό πρόσωπο δεν είναι υπό σύσταση. |
| 16.7 | Το νομικό πρόσωπο έχει έδρα στην ευρύτερη περιοχή του τόπου μόνιμης κατοικίας μου και εντός της ίδιας Περιφέρειας. |
| 16.8 | Δεν είμαι φοιτήτρια - φοιτητής που δεν έχω συμπληρώσει τα προβλεπόμενα έτη της σχολής μου. |
| 16.9 | Έχω εκπληρώσει τις στρατιωτικές μου υποχρεώσεις ή θα τις εκπληρώσω έως τις 31 Δεκεμβρίου 2025 ή έχω **οριστικά** απαλλαγεί από αυτές. Εφόσον εκπληρώσω τις στρατιωτικές μου υποχρεώσεις έως τις 31 Δεκεμβρίου 2025, θα προσκομίσω έγγραφο εκπλήρωσης των στρατιωτικών μου υποχρεώσεων εντός αποκλειστικής προθεσμίας ενός τριμήνου από τη λήξη της προθεσμίας εκπλήρωσης των υποχρεώσεων. |
| 16.10 | Δεν λαμβάνω σύνταξη ή/και επίδομα αναπηρίας με ποσοστό αναπηρίας ίσο ή μεγαλύτερο του 67% ή, εφόσον λαμβάνω τέτοια σύνταξη ή/και τέτοιο επίδομα, έχω κριθεί από τον αρμόδιο φορέα (ΚΕΠΑ) ως ικανός/ή προς εργασία (βιοποριστικό επάγγελμα). |
| 16.11 | Δεν είμαι άμεσα συνταξιοδοτούμενος από οποιοδήποτε ταμείο του εσωτερικού ή εξωτερικού εξαιρουμένων των περιπτώσεων της περ. 1.8 του άρθρου 7 της υπ’ αρ. 2940/17-10-2024 ΥΑ. |
| 16.12 | Δεν εκτίω ποινή φυλάκισης. |
| 16.12 | Δεν ήμουν δικαιούχος του υπομέτρου 6.3 «Ανάπτυξη μικρών γεωργικών εκμεταλλεύσεων» του ΠΑΑ 2014-2020 |
| 16.13 | Δεν έχω υπάρξει στο παρελθόν δικαιούχος μέτρων «νέων γεωργών» του ΠΑΑ 2014 – 2022, του ΠΑΑ 2007 – 2013 ή του ΕΠΑΑ-ΑΥ 2000 – 2006. |
| 16.14 | Το αίτημα στήριξης στην παρέμβαση Π3-75.1 περιλαμβάνει επιχειρηματικό σχέδιο σε συμφωνία με το περιεχόμενο και τις προϋποθέσεις του άρθρου 8 της υπ’ αρ. 2940/17-10-2024 ΥΑ |
| 16.15 | Το νομικό πρόσωπο δεν είναι Ομάδα ή Οργάνωση Παραγωγών ή άλλο κοινό εταιρικό σχήμα που χρηματοδοτείται από άλλο μέτρο του ΠΑΑ 2014-2020 ή του ΣΣ ΚΑΠ για κοινό επιχειρηματικό σχέδιο. |
| 16.16 | Δεν είμαι νόμιμος εκπρόσωπος ή κύριος εταίρος Ομάδας ή Οργάνωσης Παραγωγών ή άλλου κοινού συλλογικού σχήματος. |
| 16.17 | Δεν είμαι διάδοχος Πρόωρης Συνταξιοδότησης με 10ετή αποκλεισμό. |
| 17. | Αποδέχομαι τη διασταύρωση των στοιχείων που έχω δηλώσει ή έχω αφήσει ασυμπλήρωτα με τα επίσημα στοιχεία του Κράτους και λοιπών Δημόσιων Υπηρεσιών, ιδιαιτέρως δε με τα στοιχεία του Ολοκληρωμένου Συστήματος Διαχείρισης και Ελέγχου του ΟΠΕΚΕΠΕ και των λοιπών μητρώων και βάσεων δεδομένων του Υπουργείου Αγροτικής Ανάπτυξης και Τροφίμων, της ΑΑΔΕ, των ασφαλιστικών οργανισμών, του Υπουργείου Οικονομικών, των μητρώων του Υπουργείου Παιδείας, Έρευνας και Θρησκευμάτων, των ασφαλιστικών οργανισμών, του Εθνικού Δημοτολογίου, του Εθνικού Κτηματολογίου, των οργανισμών κοινής ωφέλειας. | |
| 18. | Έχω λάβει γνώση του θεσμικού πλαισίου εφαρμογής της παρέμβασης Π3-75.1 «Εγκατάσταση Γεωργών Νεαρής Ηλικίας» του ΣΣ ΚΑΠ 2023-2027 και σε περίπτωση που η αίτηση του νομικού προσώπου επιλεγεί για στήριξη στην παρέμβαση Π3-75.1, εγώ και το νομικό πρόσωπο αναλαμβάνουμε την επίτευξη του στόχου της παρ. 3 του άρθρου 9 της υπ’ αρ. 2940/17-10-2024 ΥΑ και την τήρηση των παρακάτω δεσμεύσεων και υποχρεώσεων (άρθρο 10 της υπ’ αρ. 2940/17-10-2024 ΥΑ) κατά την υλοποίηση και ορθή ολοκλήρωση του επιχειρηματικού σχεδίου και για χρονικό διάστημα έως 8 έτη. | |
| Γνωρίζω ότι εφόσον εντός του χρονικού αυτού διαστήματος εγώ και το νομικό πρόσωπο δεν επιτύχουμε τον στόχο ή/και έστω και μία από αυτές τις δεσμεύσεις και υποχρεώσεις, αυτό αποτελεί αθέτηση των όρων και των προϋποθέσεων και συνεπάγεται τις κυρώσεις που περιλαμβάνονται στο άρθρο 31 υπ’ αρ. 2940/17-10-2024 ΥΑ. | |
| 18.1 | Να διατηρήσω τη διαχείριση (νόμιμη εκπροσώπηση) του νομικού προσώπου με κύρια δραστηριότητα τη γεωργία μέχρι την ολοκλήρωση και ορθή υλοποίηση του επιχειρηματικού σχεδίου καθώς και για τέσσερα ημερολογιακά έτη μετά το ημερολογιακό έτος επίτευξης των στόχων του επιχειρηματικού σχεδίου. |
| 18.2 | Το νομικό πρόσωπο να επιτύχει τον στόχο που προσδιορίζεται στο επιχειρηματικό σχέδιο, σύμφωνα με την παρ. 3 του άρθρου 9 της υπ’ αρ. 2940/17-10-2024 ΥΑ εντός τεσσάρων ετών από την ημερομηνία έναρξης της υλοποίησης του επιχειρηματικού σχεδίου. |
| 18.3 | Το νομικό πρόσωπο να διατηρήσει ως κύρια δραστηριότητα τη γεωργική. Γνωρίζω ότι οι εν λόγω δραστηριότητες πρέπει να διατηρηθούν μέχρι την ολοκλήρωση και ορθή υλοποίηση του επιχειρηματικού σχεδίου καθώς και για τέσσερα ημερολογιακά έτη μετά το ημερολογιακό έτος επίτευξης των στόχων του επιχειρηματικού του σχεδίου. |
| 18.4 | Εντός δύο ετών (24 μηνών) από την έναρξη υλοποίησης του επιχειρηματικού σχεδίου, να υπαχθώ στο κανονικό καθεστώς ΦΠΑ και να παραμείνω σε αυτό μέχρι την ολοκλήρωση και ορθή υλοποίηση του επιχειρηματικού σχεδίου καθώς και για τέσσερα ημερολογιακά έτη μετά το ημερολογιακό έτος επίτευξης των στόχων του επιχειρηματικού σχεδίου. |
| 18.5 | Από το δεύτερο έτος υλοποίησης του επιχειρηματικού σχεδίου και κατά τη διάρκεια της υλοποίησης του επιχειρηματικού μου σχεδίου, το νομικό πρόσωπο να πραγματοποιήσει κύκλο εργασιών (πωλήσεις βάσει Ε3), που να προέρχεται από γεωργικές δραστηριότητες σε επίπεδο τουλάχιστον ίσο με 50% της τυπικής απόδοσης εισόδου στην παρέμβαση Π3-75.1. |
| 18.6 | Κατά την υποβολή της τελικής δόσης, το νομικό πρόσωπο να έχει υποβάλλει τουλάχιστον δύο φορολογικές δηλώσεις που να αφορούν τα έτη του επιχειρηματικού σχεδίου με την πιο πρόσφατη από αυτές να εμφανίζει κύκλο εργασιών (πωλήσεις βάσει Ε3), που να προέρχεται από γεωργικές δραστηριότητες τουλάχιστον ίσο προς 60% της τυπικής απόδοσης εισόδου στην παρέμβαση Π3-75.1 |
| 18.7 | Για πτηνοκτηνοτροφικές εκμεταλλεύσεις, όπου απαιτείται, το νομικό πρόσωπο να αποκτήσει την αδειοδότηση για την νόμιμη λειτουργία της σταβλικής εγκατάστασης έως το τέλος του δευτέρου έτους υλοποίησης του επιχειρηματικού σχεδίου. |
| 18.8 | Για θάλαμο καλλιέργειας μανιταριών, το νομικό πρόσωπο να μπορεί να προσκομίσει την αντίστοιχη έγκριση τύπου |
| 18.9 | Κατά τη διάρκεια υλοποίησης του επιχειρηματικού σχεδίου το νομικό πρόσωπο να λάβει συμβουλές από πιστοποιημένο από τον ΕΛΓΟ – ΔΗΜΗΤΡΑ, πάροχο γεωργικών συμβουλών, ενταγμένο στο σχετικό μητρώο φυσικών προσώπων, νομικών προσώπων και ατομικών επιχειρήσεων. |
| 18.10 | Να αποκτήσω εντός δύο ετών από την πρώτη εγκατάσταση, ποσοστό απασχόλησης και ποσοστό εισοδήματος από την άσκηση επιχειρηματικής δραστηριότητας σε νομικό πρόσωπο με γεωργική δραστηριότητα αντίστοιχα με αυτά που ορίζονται για τον επαγγελματία αγρότη και να τα διατηρήσω μέχρι την ολοκλήρωση και ορθή υλοποίηση του επιχειρηματικού σχεδίου καθώς και για τέσσερα ημερολογιακά έτη μετά το ημερολογιακό έτος επίτευξης των στόχων του επιχειρηματικού του σχεδίου. |
| 18.11 | Εφόσον δεν διαθέτω επαρκή επαγγελματικά προσόντα, δεσμεύομαι να τα αποκτήσω εντός χρονικής περιόδου η οποία δεν υπερβαίνει τους 36 μήνες από την ημερομηνία της απόφασης ένταξης (παρ. 10 του άρθρου 3 της υπ’ αρ. 2940/17-10-2024 ΥΑ). |
| 18.12 | Κατά την υλοποίηση του επιχειρηματικού μου σχεδίου η τυπική απόδοση της εκμετάλλευσής του νομικού προσώπου να είναι σύμφωνη με τα οριζόμενα στην περίπτωση 1.9 του άρθρου 10 της υπ’ αρ. 2940/17-10-2024 ΥΑ. |
| 18.13 | Να διατηρήσω τον τόπο μόνιμης κατοικίας μου σε περιοχή εφαρμογής της παρέμβασης Π3-75.1 εντός της ίδιας Περιφέρειας μέχρι την ολοκλήρωση και ορθή υλοποίηση του επιχειρηματικού σχεδίου και εντός περιοχής εφαρμογής της παρέμβασης έως και τέσσερα ημερολογιακά έτη μετά το ημερολογιακό έτος επίτευξης των στόχων του επιχειρηματικού σχεδίου. |
| 18.14 | Η έδρα του νομικού προσώπου να διατηρηθεί στην ευρύτερη περιοχή της μόνιμης κατοικίας μου και εντός της ίδιας περιφέρειας μέχρι την ολοκλήρωση και την ορθή υλοποίηση του επιχειρηματικού σχεδίου καθώς και για τέσσερα ημερολογιακά έτη μετά το ημερολογιακό έτος επίτευξης των στόχων του επιχειρηματικού σχεδίου. |
| 18.15 | Το νομικό πρόσωπο να διατηρήσει την βαθμολογία που επιτυγχάνει βάσει των κριτηρίων επιλογής σε επίπεδο ανώτερο της βαθμολογικής βάσης και ανώτερο ή τουλάχιστον ίσο με το επίπεδο της βαθμολογίας του τελευταίου δικαιούχου, εφόσον υπάρχουν αιτήματα για τα οποία από την αξιολόγηση δεν προέκυψε λόγος απόρριψης αλλά δεν καλύπτονταν από το όριο των διαθέσιμων πιστώσεων, μέχρι την ολοκλήρωση και ορθή υλοποίηση του επιχειρηματικού σχεδίου. Σε κάθε περίπτωση, δεσμεύομαι ότι η βαθμολογία που επιτεύχθηκε βάσει των κριτηρίων επιλογής, μετά την αξιολόγηση του νομικού προσώπου και την ολοκλήρωση της εξέτασης των ενδικοφανών προσφυγών και πριν την προσκόμιση των επιπλέον δικαιολογητικών, από τους εν δυνάμει δικαιούχους, σύμφωνα με την παρ. 4 του άρθρου 14 της υπ’ αρ. 2940/17-10-2024 ΥΑ., δεν θα μειωθεί περισσότερο από 15 βαθμούς. |
| 18.16 | Να διατηρήσω την ιδιότητα του αρχηγού της γεωργικής εκμετάλλευσης του νομικού προσώπου, σύμφωνα με την περ. 5 του άρθρου 3 της υπ’ αρ. 2940/17-10-2024 ΥΑ μέχρι την ολοκλήρωση και ορθή υλοποίηση του επιχειρηματικού σχεδίου καθώς και για τέσσερα ημερολογιακά έτη μετά το ημερολογιακό έτος επίτευξης των στόχων του επιχειρηματικού σχεδίου. |
| 18.17 | Το νομικό πρόσωπο να υποβάλει Ενιαία Αίτηση Ενίσχυσης στον ΟΠΕΚΕΠΕ κάθε έτος μέχρι την ολοκλήρωση και ορθή υλοποίηση του επιχειρηματικού σχεδίου καθώς και για τέσσερα ημερολογιακά έτη μετά το ημερολογιακό έτος επίτευξης των στόχων του επιχειρηματικού σχεδίου. |
| 18.18 | Να υποβάλλω αίτηση καταβολής τελικής πληρωμής (δεύτερη πληρωμή) για το νομικό πρόσωπο μετά τη συμπλήρωση του τρίτου έτους και εντός τεσσάρων ετών από την έναρξη της υλοποίησης του επιχειρηματικού σχεδίου. |
| 18.18 | Κατά τα τέσσερα ημερολογιακά έτη μετά το μετά το ημερολογιακό έτος επίτευξης του στόχου του επιχειρηματικού σχεδίου, το νομικό πρόσωπο να διατηρήσει την τυπική απόδοση της εκμετάλλευσης, ανάλογα με τον τόπο μόνιμης κατοικίας μου, σύμφωνα με την περ. 2.11 του άρθρου 10 της υπ’ αρ. 2940/17-10-2024 ΥΑ. |
| 18.19 | Κατά τη διάρκεια των επιπρόσθετων δεσμεύσεων το νομικό πρόσωπο να εμφανίζει κύκλο εργασιών (πωλήσεις βάσει Ε3) για το προηγούμενο έτος, που να προέρχεται από γεωργικές δραστηριότητες που να υπερβαίνει το 60% της τυπικής απόδοσης εξόδου. |
| 19. | Αποδέχομαι και δεσμεύομαι να διευκολύνω ελέγχους και ενέργειες για την παρακολούθηση και τον έλεγχο της ορθής υλοποίησης του επιχειρηματικού σχεδίου, την επίτευξη των συναφών στόχων και δεσμεύσεων και την τήρηση της εθνικής ή κοινοτικής νομοθεσίας και ειδικά αποδέχομαι και δεσμεύομαι να διευκολύνω επιτόπιους ελέγχους ή επισκέψεις που πραγματοποιούν Εθνικά και Κοινοτικά Όργανα, προσκομίζοντας οποιοδήποτε στοιχείο που αφορά την εκτέλεση της πράξης, εφόσον ζητηθεί. | |
| 20. | Δεσμεύομαι να ενημερώνω έγκαιρα και ορθά τις αρμόδιες υπηρεσίες σχετικά με την πορεία υλοποίησης της πράξης, αποστέλλοντας όλα τα σχετικά έγγραφα που αφορούν στη φυσική και οικονομική υλοποίηση της πράξης όπως και να λαμβάνω τις σχετικές εγκρίσεις και να συμμορφώνομαι προς τις υποδείξεις των αρμοδίων υπηρεσιών. | |
| 21. | Αποδέχομαι την πρόσκληση συμμετοχής σε ενέργειες που διεξάγονται για συλλογή λογιστικών στοιχείων όσον αφορά εισοδήματα και οικονομική λειτουργία των γεωργικών εκμεταλλεύσεων (έρευνα για τη διάρθρωση των γεωργικών εκμεταλλεύσεων) ή για συλλογή δεδομένων και άλλων πληροφοριών, ιδίως εκείνων που αφορούν την αξιολόγηση του ΣΣ ΚΑΠ | |
| 22. | Αποδέχομαι τη συμπερίληψή μου στο κατάλογο των πράξεων του ΣΣ ΚΑΠ που δημοσιοποιεί η ΕΥΔ ΣΣ ΚΑΠ ή η Περιφέρεια με στοιχεία όπως, κωδικός έργου δικαιούχου, ημερομηνία ένταξης, συνολική επιχορήγηση και Περιφέρεια. | |
| 23. | Αποδέχομαι ότι τα μηνύματα που αποστέλλονται μέσω ηλεκτρονικού ταχυδρομείου στην ηλεκτρονική διεύθυνση που έχει δηλωθεί ως εταιρική στην αίτηση στήριξης μέσω ΟΠΣΚΕ καθώς επίσης και στην ηλεκτρονική διεύθυνση του συμβούλου του νομικού προσώπου, επέχουν θέση ενημέρωσης και συνεπάγονται την έναρξη όλων των έννομων συνεπειών και προθεσμιών καθώς και την επιβολή των προβλεπόμενων κυρώσεων σε περίπτωση αθέτησης των υποχρεώσεων εκ μέρους μου και εκ μέρους του νομικού προσώπου. | |
| 24. | Αποδέχομαι την περαιτέρω επεξεργασία από τις αρμόδιες υπηρεσίες των προσωπικών δεδομένων, συμπεριλαμβανομένων και των ευαίσθητων προσωπικών δεδομένων και παρέχω την άδεια για πλήρη πρόσβαση στα στοιχεία του συνόλου των ενεργειών μου στο ΟΠΣΚΕ στην ΕΥΔ ΣΣ ΚΑΠ, στην ΕΥΕ ΠΑΑ, στον ΟΠΕΚΕΠΕ, στην Διεύθυνση Αγροτικής Οικονομίας και Κτηνιατρικής της οικείας Περιφερειακής Ενότητας, στην Διεύθυνση Αγροτική Οικονομίας της οικείας Περιφέρειας καθώς και στα Εθνικά και Ενωσιακά Ελεγκτικά Όργανα, στο πλαίσιο των αρμοδιοτήτων τους. | |
| 25. | Γνωρίζω ότι τα στοιχεία του νομικού προσώπου θα δημοσιοποιηθούν σύμφωνα με το άρθρο 98 του Κανονισμού (ΕΕ) 2021/2116 και ότι τα στοιχεία ενδέχεται να αποτελέσουν αντικείμενο επεξεργασίας από τις αρχές ελέγχου και διερεύνησης της Ευρωπαϊκής Ένωσης ή της Χώρας. Σε κάθε περίπτωση διασφαλίζεται η τήρηση της νομοθεσίας περί προστασίας των δεδομένων [Κανονισμός (ΕΕ) 2016/679 και Κανονισμός (ΕΕ) 2018/1725 και ν. 4624/2019 (Α’ 137)]. | |
| 26. | Έχω λάβει γνώση των υποχρεώσεων που πρέπει να τηρήσω στο πλαίσιο της υλοποίησης της υποβαλλόμενης πρότασης όπως αυτές προκύπτουν από το Χάρτη Θεμελιωδών Δικαιωμάτων της Ευρωπαϊκής Ένωσης, σύμφωνα με το άρθρο 9 παρ. 1 του Κανονισμού (ΕΕ) 2021/2115, και βεβαιώνω ότι η προτεινόμενη παρέμβαση είναι σε συμμόρφωση με τα αναφερόμενα στο Χάρτη Θεμελιωδών Δικαιωμάτων της Ευρωπαϊκής Ένωσης, όπως αυτά αναφέρονται στην αναλυτικά στον «ΠΙΝΑΚΑΣ ΣΥΜΜΟΡΦΩΣΗ ΠΑΡΕΜΒΑΣΕΩΝ ΣΣ ΚΑΠ 2023-2027 ΜΕ ΧΑΡΤΗ ΘΕΜΕΛΙΩΔΩΝ ΔΙΚΑΙΩΜΑΤΩΝ ΤΗΣ ΕΥΡΩΠΑΪΚΗΣ ΕΝΩΣΗΣ». | |
| 27. | Έχω λάβει γνώση των όρων και προϋποθέσεων καθώς και των επιπτώσεων που θα έχουμε το νομικό πρόσωπο και εγώ στην περίπτωση αθέτησής τους και τους αποδέχομαι. | |
| 28. | Γνωρίζω ότι η στήριξη που θα λάβει το νομικό πρόσωπο, εφόσον κριθεί δικαιούχος στο πλαίσιο της παρέμβασης Π3-75.1 "Εγκατάσταση Γεωργών Νεαρής Ηλικίας'' αποτελεί δημόσια δαπάνη που συγχρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης (Ε.Γ.Τ.Α.Α.) και εθνικούς πόρους. | |

|  |  |  |  |  |
| --- | --- | --- | --- | --- |
|  |  |  |  |  |
|  |  | … δηλ…… |  |  |
|  |  |  | | |
|  |  |  |  |  |
|  |  |  |  |  |
|  |  | Υπογραφή | Ημερομηνία | Θεώρηση του γνησίου της υπογραφής |